b'\n_START_ARTICLE_\nAtgalinis jud\xc4\x97jimas\n_START_PARAGRAPH_\nAtgalinis jud\xc4\x97jimas arba retrogradinis jud\xc4\x97jimas  yra nukreiptas prie\xc5\xa1inga linkme stebint i\xc5\xa1 ka\xc5\xbekokios pozicijos ir yra progradinio, arba judan\xc4\x8dio ta pa\xc4\x8dia linkme jud\xc4\x97jimo prie\xc5\xa1ingyb\xc4\x97. \xc5\xa0is jud\xc4\x97jimas gali reik\xc5\xa1ti vieno k\xc5\xabno orbitin\xc4\xaf jud\xc4\x97jim\xc4\x85 aplink kit\xc4\x85 k\xc5\xabn\xc4\x85 ar ka\xc5\xbekok\xc4\xaf ta\xc5\xa1k\xc4\x85 ar vieno k\xc5\xabno sukimasis aplink savo a\xc5\xa1\xc4\xaf ar kiti orbitiniai parametrai, kaip a\xc5\xa1ies precesija ar nutacija. Dangaus k\xc5\xabn\xc5\xb3 sistemose atgalinis jud\xc4\x97jimas da\xc5\xbeniausiai rei\xc5\xa1kia jud\xc4\x97jim\xc4\x85, prie\xc5\xa1ing\xc4\x85 centrinio sistemos k\xc5\xabno sukimosi kryp\xc4\x8diai.\n_START_SECTION_\nDangaus k\xc5\xabn\xc5\xb3 sistem\xc5\xb3 formavimasis\n_START_PARAGRAPH_\nFormuojantis galaktikai ar planetinei sistemai, materija suformuoja disko form\xc4\x85. Dauguma med\xc5\xbeiagos sukasi viena kryptimi. \xc5\xa0is jud\xc4\x97jimo vienodumas yra d\xc4\x97l duj\xc5\xb3 ir dulki\xc5\xb3 debesies kolapso.  \xc5\xa0io kolapso prigimtis ai\xc5\xa1kinama judesio kiekio tverm\xc4\x97s d\xc4\x97sniu. 2010 metais atradus kelis vadinamuosius kar\xc5\xa1uosius Jupiterius su atbuline orbita suk\xc4\x97l\xc4\x97 abejoni\xc5\xb3 d\xc4\x97l planet\xc5\xb3 formavimosi teorij\xc5\xb3 teisingumo.\n_START_SECTION_\nInklinacija\n_START_PARAGRAPH_\nDangaus k\xc5\xabno inklinacija nurodo, ar k\xc5\xabno jud\xc4\x97jimas orbita yra tiesioginis ar atgalinis. Dangaus k\xc5\xabno inklinacija yra kampas tarp jo orbitin\xc4\x97s plok\xc5\xa1tumos ir kitos charakteringos atskaitos sistemos, tarkim, centrinio sistemos k\xc5\xabno pusiaujin\xc4\x97s plok\xc5\xa1tumos. Saul\xc4\x97s sistemoje planet\xc5\xb3 inklinacija matuojama nuo  ekliptin\xc4\x97s plok\xc5\xa1tumos, kuri yra \xc5\xbdem\xc4\x97s orbitos aplink Saul\xc4\x99 plok\xc5\xa1tumoje. Palydov\xc5\xb3 inklinacija matuojama nuo planetos, aplink kuri\xc4\x85 jie skrieja, ekvatoriaus. Objektas, kurio inklinacija yra tarp -90 ir +90 laipsni\xc5\xb3, skrieja orbita, kurios kryptis sutampa su centrinio k\xc5\xabno sukimosi kryptimi. Jei inklinacija yra lygi 90 laipsni\xc5\xb3, tai orbita yra statmena, nei progradin\xc4\x97, nei retrogradin\xc4\x97. Kai inklinacija yra tarp 90 laipsni\xc5\xb3 ir  270 laipsni\xc5\xb3, orbita yra retrogradin\xc4\x97.\n_START_SECTION_\nEkliptikos posvyris\n_START_PARAGRAPH_\nDangaus k\xc5\xabno ekliptikos posvyris nurodo, ar objekto sukimasis yra tiesioginis ar atgalinis. Ekliptinis posvyris yra kampas tarp objekto sukimosi a\xc5\xa1ies ir statmens \xc4\xaf jo orbitin\xc4\x99 a\xc5\xa1\xc4\xaf. Objektas, turintis ma\xc5\xbeesn\xc4\xaf nei 90 laipsni\xc5\xb3 ekliptikos posvyr\xc4\xaf sukasi ta pa\xc4\x8dia kryptimi kaip centrinis k\xc5\xabnas. Ekliptiniui posvyriui esant tarp 90 ir 270 laipsni\xc5\xb3, objektas sukasi retrogradi\xc5\xa1kai.\n_START_SECTION_\n\xc5\xbdem\xc4\x97 ir kitos planetos\n_START_PARAGRAPH_\nVisos a\xc5\xa1tuonios Saul\xc4\x97s sistemos planetos skrieja savo orbitose Saul\xc4\x97s sukimosi kryptimi, kas yra prie\xc5\xa1 laikrod\xc5\xbeio rodykl\xc4\x99, stebint i\xc5\xa1 \xc5\xbdem\xc4\x97s \xc5\xa0iaur\xc4\x97s a\xc5\xa1igalio. \xc5\xa0e\xc5\xa1ios planetos taip pat sukasi ta pa\xc4\x8dia kryptimi. Vienintel\xc4\x97s planetos, turin\xc4\x8dios retrogradin\xc4\xaf sukim\xc4\x85si yra Venera ir Uranas. Veneros ekliptikos posvyris yra 177 laipsniai, t. y. ji sukasi beveik tiksliai prie\xc5\xa1ingai savo orbitos kryp\xc4\x8diai.\n_START_SECTION_\nPalydovai ir \xc5\xbeiedai\n_START_PARAGRAPH_\nJei palydovas nat\xc5\xabraliai susiformavo planetos gravitaciniame lauke, jo orbitos kryptis sutaps su planetos sukimosi kryptimi. Jei objektas susiformavo kur nors kitur ir v\xc4\x97liau pateko \xc4\xaf orbit\xc4\x85 d\xc4\x97l planetos gravitacijos, jis skries atgaline arba tiesiogine kryptimi, priklausomai nuo to, prie kurios planetos pus\xc4\x97s jis pirma prisiartino - ar prie besisukan\xc4\x8dios link jo, ar nuo jo. Palydov\xc5\xb3 retrogradin\xc4\x97s orbitos vadinamos nereguliariom, progradin\xc4\x97s yra vadinamos reguliariom._NEWLINE_Saul\xc4\x97s sistemoje dauguma asteroido dyd\xc5\xbeio palydov\xc5\xb3 skrieja retrogradin\xc4\x97m orbitom, visi didesni (i\xc5\xa1skyrus Triton\xc4\x85, did\xc5\xbeiausi\xc4\x85 Nept\xc5\xabno palydov\xc4\x85) turi progradines orbitas._NEWLINE_Manoma, kad Saturno \xc5\xbeied\xc5\xb3 dalel\xc4\x97s turi retrogradin\xc4\x99 orbit\xc4\x85, mat jos atsirado i\xc5\xa1 nereguliari\xc4\x85 orbit\xc4\x85 turin\xc4\x8dio palydovo Feb\xc4\x97s.\n_START_SECTION_\nAsteroidai, kometos ir Koiperio juostos objektai\n_START_PARAGRAPH_\nAsteroidai paprastai turi prigradines orbitas. iki 2009 m gegu\xc5\xbe\xc4\x97s 1 dienos, astronomai identifikavo vos 20 asteroid\xc5\xb3, skriejan\xc4\x8di\xc5\xb3 retrogradin\xc4\x97m orbitom. Retrogradin\xc4\x99 orbit\xc4\x85 turintys asteroidai gali b\xc5\xabti sudegusios kometos. Orto debesies kometos turi didesn\xc4\x99 tikimyb\xc4\x99, kad jos skries retrogradine orbita. Halio kometa skrieja aplink Saul\xc4\x99 retrogradine orbita._NEWLINE_Pirmas aptiktas objektas Koiperio juostoje, turintis retrogradin\xc4\x99 orbit\xc4\x85 yra  2008 KV42. Nyk\xc5\xa1tukin\xc4\x97 planeta Plutonas turi retrogradin\xc4\xaf sukim\xc4\x85si aplink savo a\xc5\xa1\xc4\xaf. Jo orbitos posvyris \xc4\xaf ekliptik\xc4\x85 yra ma\xc5\xbedaug 120 laipsni\xc5\xb3.\n_START_SECTION_\nSaul\xc4\x97\n_START_PARAGRAPH_\nSaul\xc4\x97s jud\xc4\x97jimas aplink Saul\xc4\x97s sistemos baricentr\xc4\x85 yra apsunkintas planet\xc5\xb3 Trikdym\xc5\xb3. Kas kelis \xc5\xa1imtus met\xc5\xb3 \xc5\xa1is jud\xc4\x97jimas pakinta i\xc5\xa1 progradinio \xc4\xaf retrogradin\xc4\xaf.\n_START_SECTION_\nEgzoplanetos\n_START_PARAGRAPH_\nAstronomai yra aptik\xc4\x99 kelias egzoplanetas su retrogradin\xc4\x97m orbitom. WASP-17b yra pirmoji aptikta egzoplaneta, besisukanti aplink savo \xc5\xbevaig\xc5\xbed\xc4\x99 prie\xc5\xa1inga \xc5\xbevaig\xc5\xbed\xc4\x97s sukimuisi kryptimi. HAT-P-7b irgi turi retrogradin\xc4\x99 orbit\xc4\x85. Retrogradinis jud\xc4\x97jimas gali b\xc5\xabti \xc4\xaftakotas gravitacin\xc4\x97s s\xc4\x85veikos su kitais kosminiais k\xc5\xabnais arba d\xc4\x97l susid\xc5\xabrimo su kita planeta._NEWLINE_Yra atrasti keli vadinamieji kar\xc5\xa1tieji Jupiteriai, turintys retrogradines orbitas. Tai kelia abejoni\xc5\xb3 d\xc4\x97l planetini\xc5\xb3 sistem\xc5\xb3 formavimosi teorij\xc5\xb3 teisingumo. Apjungus naujus steb\xc4\x97jimus su senais duomenimis, nustatyta, kad net daugiau nei pus\xc4\x97 vis\xc5\xb3 kar\xc5\xa1t\xc5\xb3j\xc5\xb3 Jupiteri\xc5\xb3 turi orbitas, kuri\xc5\xb3 sukimosi kryptis nesutampa su j\xc5\xb3 \xc5\xbevaig\xc5\xbed\xc5\xbei\xc5\xb3 sukimosi kryptimi.\n_START_SECTION_\n\xc5\xbdvaig\xc5\xbed\xc4\x97s\n_START_PARAGRAPH_\n\xc5\xbdvaig\xc5\xbed\xc4\x97s su retrogradine orbita da\xc5\xbeniau aptinkamos galaktikos hale nei  galaktikos diske. Pauk\xc5\xa1\xc4\x8di\xc5\xb3 Tako galaktikos i\xc5\xa1orinis halas turi daug \xc5\xbevaig\xc5\xbed\xc5\xbei\xc5\xb3 spie\xc4\x8di\xc5\xb3 su retrogradin\xc4\x97m orbitom,  bei su retrogradiniu sukimusi arba visai be jo. Halas susideda i\xc5\xa1 dviej\xc5\xb3 skirting\xc5\xb3 komponent\xc5\xb3. \xc5\xbdvaig\xc5\xbed\xc4\x97s vidiniame gale daugiausiai turi progradines orbitas aplink galaktik\xc4\x85. \xc5\xbdvaig\xc5\xbed\xc4\x97s esan\xc4\x8dios i\xc5\xa1oriniame hale sukasi retrogradine orbita kartu su visu halu._NEWLINE_Manoma, kad netolima Kapteino \xc5\xbevaig\xc5\xbed\xc4\x97 skrieja dideliu grei\xc4\x8diu retrogradine orbita d\xc4\x97l to, kad ji yra i\xc5\xa1pl\xc4\x97\xc5\xa1ta i\xc5\xa1 nyk\xc5\xa1tukin\xc4\x97s galaktikos, susijungusios su Pauk\xc5\xa1\xc4\x8di\xc5\xb3 Taku.\n_START_SECTION_\nGalaktikos\n_START_PARAGRAPH_\nSpiralin\xc4\x97s galaktikos centre yra bent viena supermasyvi juodoji skyl\xc4\x97. Progradin\xc4\x97 juodoji skyl\xc4\x97 sukasi ta pa\xc4\x8dia kryptimi, kaip ir jos diskas. Retrogradin\xc4\x97 juodoji skyl\xc4\x97 sukasi prie\xc5\xa1inga disko sukimuisi kryptimi. Retrogradin\xc4\x97s juodosios skyl\xc4\x97s "i\xc5\xa1spjauna" gerokai galingesnes materijos \xc4\x8diurk\xc5\xa1les nei progradin\xc4\x97s juodosios skyl\xc4\x97s, kurios gali visai netur\xc4\x97ti \xc4\x8diurk\xc5\xa1li\xc5\xb3. Retrogradin\xc4\x97s juodosios skyl\xc4\x97s i\xc5\xa1spjauna galingesnes \xc4\x8diurk\xc5\xa1les d\xc4\x97l to, kad atstumas tarp j\xc5\xb3 or \xc4\xafvyki\xc5\xb3 horizonto yra didesnis nei retrogradin\xc4\x97se juodosiose skyl\xc4\x97se. Manoma, kad esant didesniam tarpui atsiranda daugiau vietos telktis magnetiniams laukams, kurie maitina \xc4\x8diurk\xc5\xa1les._NEWLINE_NGC 7331 yra viena i\xc5\xa1 galaktik\xc5\xb3, kurios \xc5\xa1erdis sukasi \xc4\xaf prie\xc5\xa1ing\xc4\x85 pus\xc4\x97 nei lik\xc4\x99s diskas. Taip vyksta grei\xc4\x8diausiai d\xc4\x97l krintan\xc4\x8dios materijos \xc4\xaf disk\xc4\x85._NEWLINE_Galaktika, pavadinta Complex H, skriejusi aplink Pauk\xc5\xa1\xc4\x8di\xc5\xb3 Tak\xc4\x85 retrogradine kryptimi Pauk\xc5\xa1\xc4\x8di\xc5\xb3 Tako a\xc5\xa1\xc5\xbevilgiu, \xc5\xa1iuo metu susiduria su Pauk\xc5\xa1\xc4\x8di\xc5\xb3 Taku.'